L 157/52 Službeni list Europske unije 27.5.2014. UREDBA VIJEĆA (EU) br. 567/2014 od 26. svibnja 2014. o izmjeni Uredbe Vijeća (EZ) br. 215/2008 od 18. veljače 2008. o Financijskoj uredbi koja se primjenjuje na Deseti Europski razvojni fond u svrhu primjene prijelaznog razdoblja između 10. Europskog razvojnog fonda i 11. Europskog razvojnog fonda do stupanja na snagu Unutarnjeg sporazuma o 11. Europskom razvojnom fondu VIJEĆE EUROPSKE UNIJE, uzimajući u obzir Ugovor o funkcioniranju Europske unije, uzimajući u obzir Sporazum o partnerstvu između članica Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, kako je zadnje izmijenjen (') (,Sporazum o partnerstvu između AKP-a i EU-a"), uzimajući u obzir Unutarnji sporazum među predstavnicima vlada država članica, koji su se sastali u okviru Vijeća, o financiranju pomoći Zajednice u okviru višegodišnjeg financijskog okvira za razdoblje od 2008. do 2013. u skladu sa Sporazumom o partnerstvu između AKP-a i EZ-a i o dodjeli financijske pomoći prekomorskim zemljama i područjima na koja se primjenjuje dio četvrti Ugovora o EZ-u (*) (,Unutarnji sporazum o 10. ERF-u"), a posebno njegov članak 10. stavak 2., uzimajući u obzir prijedlog Europske komisije, uzimajući u obzir mišljenje Revizorskog suda, uzimajući u obzir mišljenje Europske investicijske banke, budući da: (1) — Odlukom Vijeća br. 2013/759/EU (*) uspostavljen je prijelazne mjere upravljanja Europskim razvojnim fondom (ERF) (,instrument za premošćivanje") kako bi se osigurala dostupnost financijskih sredstava za suradnju s afričkim, karipskim i pacifičkim (AKP) državama te prekomorskim zemljama i područjima (PZP-ovi), kao i za rashode za potporu u razdoblju od 1. siječnja 2014. do stupanja na snagu Unutarnjeg sporazuma o 11. ERF-u. (2) — Potrebno je (“) izmijeniti Uredbu Vijeća (EZ) br. 215/2008 u pogledu operativnog i financijskog upravljanja instrumentom za premošćivanje od strane Komisije (,instrument za premošćivanje") u prijelaznom razdoblju između 10. ERF-a i 11. ERF-a do stupanja na snagu Unutarnjeg sporazuma o 11. ERF-u i Provedbene uredbe 11. ERF-a, (3) — Primjereno je na isti način izmijeniti provedbena pravila za operativno i financijsko upravljanje investicijskim instrumentom kojeg provodi Europska investicijska banka (EIB) tijekom tog prijelaznog razdoblja i do stupanja na snagu Unutarnjeg sporazuma o 11. ERF-u. (4) — Uredbu (EZ) br. 215/2008 trebalo bi stoga izmijeniti na odgovarajući način, DONIJELO JE OVU UREDBU: Članak 1. U prijelaznom razdoblju između 10. ERF-a i 11. ERF-a članci 1. do 159. Uredbe (EZ) br. 215/2008 zamjenjuju se onim utvrđenim u Prilogu ovoj Uredbi. (') SL L 317, 15.12.2000., str. 3. Sporazum kako je izmijenjen Sporazumom potpisanim u Luxembourgu 25. lipnja 2005. (SL L 287, 28.10.2005., str. 4.) i Sporazumom potpisanim u Ougadougouu 22. lipnja 2010. (SL L 287, 4.11.2010., str. 3.). () SLL 247,9.9.2006., str. 32. () Odluka Vijeća br. 2013/759/EU: od 12. prosinca 2013. o prijelaznim mjerama upravljanja ERF-om od 1. siječnja 2014. do stupanja na snagu 11. Europskoga razvojnog fonda (SL L 335, 14.12.2013., str. 48.). (*) Uredba Vijeća (EZ) br. 215/2008 od 18. veljače 2008. o Financijskoj uredbi koja se primjenjuje na 10. Europski razvojni fond (SL L 78, 19.3.2008., str. 1.).